Genesis (romsonde)

Genesis var en romsonde som ble sendt opp av NASA den 3. august 2001. Etter oppskytningen reiste romsonden 1,5 millioner km ut i rommet for å finne solvind som ikke var blitt påvirket av Jorden.

Romsonden samlet inn partikler av vinden som blåser fra solen. Dette skulle bidra til mer informasjon om solen og om hvordan solsystemet vårt ble til. 

Genesis begynte på veien tilbake til jorden i april 2004. Tilbakeferden gikk fint, men under landingen gikk det ikke etter planen. Fallskjermene fungerte ikke som de skulle, og sonden krasjet i ørkenen i delstaten Utah i september 2004.

NASA-romfartøyer
Romsonder